菩萨蛮

菩薩蠻，词牌名。本為唐朝教坊曲。《宋史·樂志》稱為「女弟子舞隊名」。唐唐蘇鄂《杜陽雜編》稱，唐宣宗大中年间，女蛮国遣使者进贡，她们身上披挂着珠宝，梳着高高的发髻，号称菩萨蛮队，当时教坊因此制成《菩萨蛮曲》。唐唐蘇鄂《杜陽雜編》：大中初，女蠻國入貢，危髻金冠，纓絡被體，號菩薩蠻隊，當時倡優遂制《菩薩蠻》曲，文士亦往往聲其詞。唐宣宗愛唱《菩薩蠻》詞，令狐綯特命溫庭筠撰寫以進孫光憲《北夢瑣言》：唐宣宗愛唱《菩薩蠻》詞，令狐綯命溫庭筠新撰進之。，即今《花間集》溫詞十四首。《碧雞漫志》：今《花間集》溫詞十四首是也。

雙調四十四字，上下闕各四句，兩仄韻、兩平韻。

 異名 
溫詞有「小山重疊金明滅」句，故又名《重疊金》；南唐李煜詞名《子夜歌》，一名《菩薩鬘》；韓淲詞有「新聲休寫花間意」句，故又名《花間意》；又有「風前覓得梅花句」，名《梅花句》；又有「山城望斷花溪碧」句，故又名《花溪碧》；又有「晚雲烘日南枝北」句，故又名《晚雲烘日》。

 词牌格式 

註：表示平聲，表示仄聲，表示本仄可平，表示本平可仄，粗體表示韻腳。

 正體 
雙調四十四字，上下闕各四句，兩仄韻、兩平韻，两句一换，凡四易韵。上闕後二句与下闋後二句字数、平仄相同。上下阕末句都可改用律句。

例词：

李白疑為託名。

平林漠漠烟如织，寒山一带伤心碧。暝色入高楼，有人楼上愁。
玉阶空伫立，宿鸟归飞急。何处是归程？长亭連短亭。
 辛弃疾
郁孤台下清江水，中间多少行人泪？西北望长安，可怜无数山。  
青山遮不住，毕竟东流去。江晚正愁余，山深闻鹧鸪。

溫庭筠 十四首
小山重疊金明滅。鬢雲欲度香腮雪。懶起畫蛾眉。弄妝梳洗遲。
照花前後鏡。花面交相映。新帖綉羅襦。雙雙金鷓鴣。

水精簾裏頗黎枕。暖香惹夢鴛鴦錦。江上柳如煙。雁飛殘月天。
藕絲秋色淺。人勝參差剪。雙鬢隔香紅。玉釵頭上風。

蕊黃無限當山額。宿妝隱笑紗窗隔。相見牡丹時。暫來還別離。
翠釵金作股。釵上蝶雙舞。心事竟誰知？月明花滿枝。

翠翹金縷雙鸂鶒。水紋細起春池碧。池上海棠梨。雨晴紅滿枝。
繡衫遮笑靨。煙草粘飛蝶。青瑣對芳菲。玉關音信稀。

杏花含露團香雪。綠楊陌上多離別。燈在月朧明。覺來聞曉鶯。
玉鉤褰翠幕。妝淺舊眉薄。春夢正關情。鏡中蟬鬢輕。

玉樓明月長相憶。柳絲裊娜春無力。門外草萋萋。送君聞馬嘶。
畫羅金翡翠。香燭銷成淚。花落子規啼。綠窗殘夢迷。

鳳凰相對盤金縷。牡丹一夜經微雨。明鏡照新妝。鬢輕雙臉長。
畫樓相望久。欄外垂絲柳。音信不歸來。社前雙燕回。

牡丹花謝鶯聲歇。綠楊滿院中庭月。相憶夢難成。背窗燈半明。
翠鈿金壓臉。寂寞香閨掩。人遠淚闌干。燕飛春又殘。

滿宮明月梨花白。故人萬里關山隔。金雁一雙飛。淚痕沾繡衣。
小園芳草綠。家住越溪曲。楊柳色依依。燕歸君不歸。

寶函鈿雀金鸂鶒。沉香閣上吳山碧。楊柳又如絲。驛橋春雨時。
畫樓音信斷。芳草江南岸。鸞鏡與花枝。此情誰得知。

南園滿地堆輕絮。愁聞一霎清明雨。雨後卻斜陽。杏花零落香。
無言勻睡臉。枕上屏山掩。時節欲黃昏。無聊獨倚門。

夜來皓月才當午。重簾悄悄無人語。深處麝煙長。臥時留薄妝。
當年還自惜。往事那堪憶。花落月明殘。錦衾知曉寒。

雨晴夜合玲瓏日。萬枝香褭紅絲拂。閑夢憶金堂。滿庭萱草長。
繡簾垂籙簌。眉黛遠山綠。春水渡溪橋。凭欄魂欲消。

竹風輕動庭除冷。珠簾月上玲瓏影。山枕隱濃妝。綠檀金鳳凰。
兩蛾愁黛淺。故國吳宮遠。春恨正關情。畫樓殘點聲。

韋莊五首

紅樓別夜堪惆悵，香燈半捲流蘇帳。殘月出門時，美人和淚辭。
琵琶金翠羽，絃上黃鶯語。勸我早歸家，綠窗人似花。

人人盡說江南好。遊人只合江南老。春水碧於天。畫船聽雨眠。
壚邊人似月，皓腕凝霜雪。未老莫還鄉。還鄉須斷腸。

如今卻憶江南樂，當時年少春衫薄。騎馬倚斜橋，滿樓紅袖招。
翠屏金屈曲，醉入花叢宿。此度見花枝，白頭誓不歸。

勸君今夜須沉醉，樽前莫話明朝事。珍重主人心，酒深情亦深。
須愁春漏短，莫訴金盃滿。遇酒且呵呵，人生能幾何。

洛陽城裡春光好，洛陽才子他鄉老。柳暗魏王堤，此時心轉迷。
桃花春水淥，水上鴛鴦浴。凝恨對殘暉，憶君君不知。

周邦彥

銀河宛轉三千曲，浴鳧飛鷺澄波綠。何處是歸舟，夕陽江上樓。
天憎梅浪發，故下封枝雪。深院卷簾看，應憐江上寒。

李清照

歸鴻聲斷殘雲碧，背窗雪落爐煙直。燭底鳳釵明，釵頭人勝輕。
角聲催曉漏，曙色回牛鬥。春意看花難，西風留舊寒。

李煜二首

銅簧韻脆鏘寒竹，新聲慢奏移纖玉。眼色暗相鉤，秋波橫欲流。
雨雲深繡戶，來便諧衷素。宴罷又成空，魂迷春夢中。

花明月暗飛輕霧，今宵好向郎邊去。剗襪下香階，手提金縷鞋。
畫堂南畔見，一晌偎人顫。奴為出來難，教君恣意憐。

无名氏

牡丹含露真珠颗，美人折向庭前过，含笑问檀郎，花强妾貌强？
檀郎故相恼，须道花枝好。一面发娇嗔，碎挼花打人。

納蘭性德 五首
蕭蕭幾葉風兼雨，離人偏識長更苦。欹枕數秋天，蟾蜍下早弦。
夜寒驚被薄，淚與燈花落。無處不傷心，輕塵在玉琴。

催花未歇花奴鼓，酒醒已見殘紅舞。不忍覆餘觴，臨風淚數行。
粉香看又別，空剩當時月。月也異當時，淒清照鬢絲。

春雲吹散湘簾雨，絮黏蝴蝶飛還住。人在玉樓中，樓高四面風。
柳煙絲一把，暝色籠鴛瓦。休近小闌幹，夕陽無限山。

隔花才歇簾纖雨，一聲彈指渾無語。梁燕自雙歸，長條脈脈垂。
小屏山色遠，妝薄鉛華淺。獨自立瑤階，透寒金縷鞋。

晶簾一片傷心白，雲鬟香霧成遙隔。無語問添衣，桐陰月已西。
西風鳴絡緯，不許愁人睡。只是去年秋，如何淚欲流。

註釋

 參考文獻 

 參考文獻 

清·王奕清 等.《欽定詞譜》. 中國書店. 2010年1月出版. ISBN 9787806637470.

外部連結
納蘭性德詞全集《飲水詞》 

Category:词牌